CELEX: 32018D1790
Language: sk
Date: 2018-11-16 00:00:00
Title: Vykonávacie rozhodnutie Komisie (EÚ) 2018/1790 zo 16. novembra 2018, ktorým sa zrušuje rozhodnutie 2002/623/ES, ktorým sa ustanovujú usmerňujúce poznámky o posudzovaní rizík geneticky modifikovaných organizmov pre životné prostredie [oznámené pod číslom C(2018) 7513] (Text s významom pre EHP)

20.11.2018   
               
               
                  SK
               
               
                  Úradný vestník Európskej únie
               
               
                  L 293/32
               
            
         VYKONÁVACIE ROZHODNUTIE KOMISIE (EÚ) 2018/1790
         zo 16. novembra 2018,
         ktorým sa zrušuje rozhodnutie 2002/623/ES, ktorým sa ustanovujú usmerňujúce poznámky o posudzovaní rizík geneticky modifikovaných organizmov pre životné prostredie
         
            
               [oznámené pod číslom C(2018) 7513]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS (1), a najmä na prvý odsek prílohy II k tejto smernici,
         keďže:
         
                     (1)
                  
                  
                     V rozhodnutí Komisie 2002/623/ES (2) sa stanovili usmerňujúce poznámky o cieľoch, prvkoch, všeobecných zásadách a metodike posudzovania rizík pre životné prostredie uvedené v prílohe II k smernici 2001/18/ES.
                  
               
                     (2)
                  
                  
                     V novších a podrobnejších usmerneniach o posudzovaní rizík geneticky modifikovaných organizmov (ďalej len „GMO“) pre životné prostredie, ktoré prijal Európsky úrad pre bezpečnosť potravín (ďalej len „úrad“) a Európska agentúra pre lieky (ďalej len „agentúra“), sa uvádzajú rozsiahle dodatočné vysvetlenia týkajúce sa vykonávania prílohy II k smernici 2001/18/ES. Po prijatí týchto podrobnejších usmernení rozhodnutie 2002/623/ES postupne stratilo svoj význam.
                  
               
                     (3)
                  
                  
                     Smernicou Komisie (EÚ) 2018/350 (3), ktorou sa mení smernica 2001/18/ES, sa aktualizovala príloha II k smernici 2001/18/ES, a to začlenením a zohľadnením posilnených usmernení úradu, pokiaľ ide o posudzovanie environmentálnych rizík geneticky modifikovaných rastlín, prijatých v októbri 2010 (4), pričom sa bralo do úvahy, že príloha II sa vzťahuje na všetky GMO, a nie iba na geneticky modifikované rastliny. Samotné rozhodnutie 2002/623/ES bolo základom pre vypracovanie usmernení úradu. Preto sú teraz ustanovenia prílohy II k smernici 2001/18/ES podrobnejšie a usmerňujúce poznámky stanovené rozhodnutím 2002/623/ES už nie sú potrebné.
                  
               
                     (4)
                  
                  
                     Rozhodnutie 2002/623/ES by sa preto malo zrušiť.
                  
               
                     (5)
                  
                  
                     Rozhodnutie 2002/623/ES by sa malo zrušiť aj v záujme zjednodušenia s cieľom znížiť počet usmernení, ktoré musia prevádzkovatelia a príslušné orgány zohľadňovať pri vykonávaní posudzovania rizík pre životné prostredie podľa prílohy II k smernici 2001/18/ES
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného podľa článku 30 ods. 1 smernice 2001/18/ES,
                  
               PRIJALA TOTO ROZHODNUTIE:
         
            Článok 1
            Rozhodnutie 2002/623/ES sa zrušuje.
         
         
            Článok 2
            Toto rozhodnutie je určené členským štátom.
         
         
            V Bruseli 16. novembra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 106, 17.4.2001, s. 1.
         
            (2)  Rozhodnutie Komisie 2002/623/ES z 24. júla 2002, ktorým sa ustanovujú usmerňujúce poznámky doplňujúce prílohu II smernice 2001/18/ES Európskeho parlamentu a Rady o zámernom uvoľnení geneticky modifikovaných organizmov do životného prostredia a o zrušení smernice 90/220/EHS (Ú. v. ES L 200, 30.7.2002, s. 22.)
         
            (3)  Smernica Komisie (EÚ) 2018/350 z 8. marca 2018, ktorou sa mení smernica Európskeho parlamentu a Rady 2001/18/ES, pokiaľ ide o posudzovanie environmentálnych rizík geneticky modifikovaných organizmov (Ú. v. EÚ L 67, 9.3.2018, s. 30).
         
            (4)  Vedecká skupina EFSA pre geneticky modifikované organizmy (GMO), Usmernenia pre posudzovanie rizík geneticky modifikovaných rastlín pre životné prostredie. Vestník EFSA (EFSA Journal) (2010) 8(11):1879. [111 s] doi:10.2903/j.efsa.2010.1879.